กฎกระทรวงกำหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ. 2567กฎกระทรวง กำหนดปริมาณยาเสพติดให้โทษและวัตถุออกฤทธิ์ ที่ให้สันนิษฐานว่ามีไว้ในครอบครองเพื่อเสพ พ.ศ. ๒๕๖๗อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๑๐๗ วรรคสอง แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้มาตรา 1 ข้อ ๑ ในกฎกระทรวงนี้ "หน่วยการใช้" หมายความว่า เม็ด ซอง ขวด หรือหน่วยอย่างอื่นที่ทำขึ้นซึ่งโดยปกติสำหรับการใช้เสพหนึ่งครั้งมาตรา 2 ข้อ ๒ การมีไว้ในครอบครองซึ่งยาเสพติดให้โทษในประเภท ๑ ประเภท ๒ หรือประเภท ๕ หรือวัตถุออกฤทธิ์ในประเภท ๑ หรือประเภท ๒ ในปริมาณเล็กน้อยตามที่กำหนดดังต่อไปนี้ ให้สันนิษฐานไว้ก่อนว่ามีไว้ในครอบครองเพื่อเสพ (๑) ยาเสพติดให้โทษในประเภท ๑ (ก) แอมเฟตามีน (amphetamine หรือ amfetamine)มาตรา 2 มีปริมาณไม่เกินห้าหน่วยการใช้ หรือมีน้ำหนักสุทธิไม่เกินห้าร้อยมิลลิกรัม (ข) เอ็น - เอทิล เอ็มดีเอ หรือ เอ็มดีอี (N - ethyl MDA หรือ MDE) มีปริมาณไม่เกินห้าหน่วยการใช้ หรือมีน้ำหนักสุทธิไม่เกินหนึ่งพันสองร้อยห้าสิบมิลลิกรัม (ค) เฮโรอีน (heroin หรือ diacetylmorphine)มาตรา 2 มีน้ำหนักสุทธิไม่เกินสามร้อยมิลลิกรัม (ง) เดกซ์โทรไลเซอร์ไจด์ ((+) - lysergide) หรือแอลเอสดี (LSD) หรือแอลเอสดี - ๒๕ (LSD 25)) มีปริมาณไม่เกินห้าหน่วยการใช้ หรือมีน้ำหนักสุทธิไม่เกินหนึ่งร้อยมิลลิกรัม (จ) เมทแอมเฟตามีน (methamphetamine หรือ metamfetamine) มีปริมาณไม่เกินห้าหน่วยการใช้มาตรา 2 หรือมีน้ำหนักสุทธิไม่เกินห้าร้อยมิลลิกรัม หรือในกรณีที่เป็นเกล็ด ผง ผลึก มีน้ำหนักสุทธิไม่เกินหนึ่งร้อยมิลลิกรัม (ฉ) เมทิลีนไดออกซีแอมเฟตามีน (methylenedioxyamphetamine หรือ tenamfetamine หรือ MDA) มีปริมาณไม่เกินห้าหน่วยการใช้ หรือมีน้ำหนักสุทธิไม่เกินหนึ่งพันสองร้อยห้าสิบมิลลิกรัม (ช) ๓,๔ -มาตรา 2 เมทิลีนไดออกซีเมทแอมเฟตามีน (3,4 - methylenedioxymethamphetamine หรือ methylenedioxymetamfetamine หรือ ecstasy หรือ MDMA) มีปริมาณไม่เกินห้าหน่วยการใช้ หรือมีน้ำหนักสุทธิไม่เกินหนึ่งพันสองร้อยห้าสิบมิลลิกรัม (๒) ยาเสพติดให้โทษในประเภท ๒ (ก) โคคาอีน (cocaine) มีน้ำหนักสุทธิไม่เกินสองร้อยมิลลิกรัมมาตรา 2 (ข) ฝิ่น มีน้ำหนักสุทธิไม่เกินห้าพันมิลลิกรัม (๓) ยาเสพติดให้โทษในประเภท ๕ (ก) พืชฝิ่นหรือที่มีชื่ออื่นในสกุลเดียวกันที่ให้ฝิ่นหรือแอลคาลอยด์ของฝิ่น มีน้ำหนักสุทธิไม่เกินหนึ่งหมื่นห้าพันมิลลิกรัม (ข) เห็ดขี้ควายหรือพืชเห็ดขี้ควายหรือที่มีชื่ออื่นในสกุลเดียวกันที่ให้สาร psilocybin หรือ psilocinมาตรา 2 มีน้ำหนักสุทธิไม่เกินหนึ่งแสนสามหมื่นห้าพันมิลลิกรัม (ค) สารเตตราไฮโดรแคนนาบินอล (tetrahydrocannabinol หรือ THC) ที่เป็นสารสกัดจากทุกส่วนของพืชกัญชาหรือกัญชงที่เป็นยาเสพติดให้โทษในประเภท ๕ มีน้ำหนักสุทธิไม่เกินสามหมื่นมิลลิกรัม หรือในกรณีที่เป็นของเหลวมีปริมาตรสุทธิไม่เกินสามสิบมิลลิลิตร (๔)มาตรา 2 วัตถุออกฤทธิ์ในประเภท ๑ (ก) ฟลูอัลพราโซแลม (flualprazolam) มีปริมาณไม่เกินห้าหน่วยการใช้ หรือมีน้ำหนักสุทธิไม่เกินหกร้อยห้าสิบมิลลิกรัม (ข) ฟีนาซีแพม (phenazepam) มีปริมาณไม่เกินสิบหน่วยการใช้ หรือมีน้ำหนักสุทธิไม่เกินหนึ่งพันหกร้อยสี่สิบมิลลิกรัม (๕) วัตถุออกฤทธิ์ในประเภท ๒ (ก) อัลพราโซแลมมาตรา 2 (alprazolam) มีปริมาณไม่เกินสิบหน่วยการใช้ หรือมีน้ำหนักสุทธิไม่เกินหนึ่งพันสามร้อยมิลลิกรัม (ข) คีตามีน (ketamine) ในกรณีที่เป็นของเหลวมีปริมาตรสุทธิไม่เกินสิบมิลลิลิตร หรือมีน้ำหนักสุทธิไม่เกินหนึ่งหมื่นมิลลิกรัม หรือในกรณีที่เป็นเกล็ด ผง ผลึก มีน้ำหนักสุทธิไม่เกินห้าร้อยมิลลิกรัม (ค) มิดาโซแลมมาตรา 2 (midazolam) มีปริมาณไม่เกินสิบหน่วยการใช้ หรือมีน้ำหนักสุทธิไม่เกินสองพันแปดสิบมิลลิกรัม (ง) ไนเมตาซีแพม (nimetazepam) มีปริมาณไม่เกินสิบหน่วยการใช้ หรือมีน้ำหนักสุทธิไม่เกินหนึ่งพันแปดร้อยเก้าสิบมิลลิกรัม (จ) ไนทราซีแพม (nitrazepam) มีปริมาณไม่เกินสิบหน่วยการใช้มาตรา 2 หรือมีน้ำหนักสุทธิไม่เกินห้าพันห้าร้อยหกสิบมิลลิกรัม (ฉ) เฟนเทอร์มีน (phentermine) มีปริมาณไม่เกินสิบหน่วยการใช้ หรือมีน้ำหนักสุทธิไม่เกินสามพันสองร้อยมิลลิกรัมให้ไว้ ณ วันที่ ๓๑ มกราคม พ.ศ. ๒๕๖๗ ชลน่าน ศรีแก้ว รัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๐๗ วรรคสอง แห่งประมวลกฎหมายยาเสพติด บัญญัติให้รัฐมนตรีว่าการกระทรวงสาธารณสุขออกกฎกระทรวงเพื่อกำหนดปริมาณยาเสพติดให้โทษในประเภท ๑ ประเภท ๒ หรือประเภท ๕ หรือวัตถุออกฤทธิ์ในประเภท ๑ หรือประเภท ๒ในปริมาณเล็กน้อยที่ให้สันนิษฐานไว้ก่อนว่ามีไว้ในครอบครองเพื่อเสพ จึงจำเป็นต้องออกกฎกระทรวงนี้